**Ministru kabineta rīkojuma projekta “Par pretendentu un ierēdņu vērtēšanas komisiju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots, lai saskaņā ar Valsts civildienesta likuma 9.panta pirmās daļas 1.punktu un 35.panta otro daļu izvērtētu pretendentu atbilstību Finanšu ministrijas valsts sekretāra amatam un Finanšu ministrijas padotībā esošo iestāžu vadītāju amatiem, un novērtētu Finanšu ministrijas valsts sekretāra un Finanšu ministrijas padotībā esošo iestāžu vadītāju darbību un tās rezultātus. |
| 2. | Pašreizējā situācija un problēmas | Sakarā ar izmaiņām Finanšu ministrijas personāla sastāvā iepriekš apstiprinātais pretendentu un ierēdņu vērtēšanas komisijas sastāvs ir daļēji zaudējis aktualitāti, kas rada problēmas vērtēšanas komisiju izveidē. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ar Ministru kabineta rīkojuma projektu paredzēts nodrošināt personu, kas var tikt iekļautas pretendentu un ierēdņu vērtēšanas komisijas sastāvā, lai izvērtētu pretendentu atbilstību Finanšu ministrijas valsts sekretāra amatam un Finanšu ministrijas padotībā esošo iestāžu vadītāju amatiem, saraksta apstiprināšanu. Rīkojuma projektā iekļautās personas piekrīt dalībai komisijā. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta rīkojuma projekts attiecas uz tiešo pārvaldes iestāžu darbības nodrošināšanu, tas neskar sabiedrību kopumā. |
| 7. | Cita informācija | Nav. |

Anotācijas II – VII sadaļas uz projektu nav attiecināmas.

Finanšu ministrs A.Vilks

13.12.2012 15:24

217

I.Bogdanova

67083838, Inara.Bogdanova@fm.gov.lv